b'\n_START_ARTICLE_\nAes rude\n_START_PARAGRAPH_\nAes rude (slovensko surov bron) je bila bronasta palica, ki so jo kot nekak\xc5\xa1en pradenar uporabljali v anti\xc4\x8dni Italiji v prehodnem obdobju med blagovno menjavo in uvedbo okroglih kovancev iz \xc5\xbelahtnih kovin._NEWLINE_Italijansko gospodarstvo proti sredini 1. tiso\xc4\x8dletja pr. n. \xc5\xa1t. je temeljilo na bronastih standardih, medtem ko so v Gr\xc4\x8diji takrat uporabljali srebrne standarde (egejski in konkuren\xc4\x8dni ati\xc5\xa1ki standard). Za trgovanje so se uporabljale neobdelane kepe brona in primitivni ingoti, ki so utrli pot pravim rimskim ingotom aes signatum, ti pa so bili predhodniki prvih rimskih ulitih kovancev aes grave._NEWLINE_Najstarej\xc5\xa1i ohranjeni kosi aes rude so iz zgodnjega 8. stoletja pr. n. \xc5\xa1t. do poznega 4. stoletja pr. n. \xc5\xa1t.. Ulivali so se v srednji Italiji v obliki grobe palice. S\xc4\x8dasoma so palice dobile oznake in standardno obliko tanke okrogle plo\xc5\xa1\xc4\x8dice, ki je v rabi \xc5\xa1e danes.'